**ORDIN nr. 826 din 28 mai 2014(\*actualizat\*)**

privind aprobarea Normativului cu tarifele pentru plata prestărilor de servicii efectuate în domeniile de activitate ale Inspecţiei Muncii

**EMITENT:** MINISTERUL MUNCII, FAMILIEI, PROTECŢIEI SOCIALE ŞI PERSOANELOR VÂRSTNICE

**PUBLICAT ÎN:** MONITORUL OFICIAL nr. 407 din 2 iunie 2014

**Data intrarii in vigoare : 2 iunie 2014**

**Forma actualizata valabila la data de : 7 decembrie 2016**

 Având în vedere:

 - prevederile <LLNK 11999 108 11 212 7 29>art. 7 din Legea nr. 108/1999 pentru înfiinţarea şi organizarea Inspecţiei Muncii, republicată;

 - prevederile art. 4 din anexa nr. 1 la <LLNK 12009 1377 20 301 0 35>Hotărârea Guvernului nr. 1.377/2009 privind aprobarea Regulamentului de organizare şi funcţionare a Inspecţiei Muncii, precum şi pentru stabilirea unor măsuri cu caracter organizatoric, cu modificările şi completările ulterioare;

 - prevederile <LLNK 12002 33130 301 0 33>Ordonanţei Guvernului nr. 33/2002 privind reglementarea eliberării certificatelor şi adeverinţelor de către autorităţile publice centrale şi locale, aprobată cu modificări prin <LLNK 12002 223 10 201 0 18>Legea nr. 223/2002;

 - prevederile art. 55 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin <LLNK 12009 561 20 301 0 33>Hotărârea Guvernului nr. 561/2009,

 - în baza <LLNK 12014 344 20 302 18 55>art. 18 alin. (3) din Hotărârea Guvernului nr. 344/2014 privind organizarea şi funcţionarea Ministerului Muncii, Familiei, Protecţiei Sociale şi Persoanelor Vârstnice, precum şi pentru modificarea unor acte normative,

 ministrul muncii, familiei, protecţiei sociale şi persoanelor vârstnice emite următorul ordin:

 ART. 1

 Se aprobă Normativul cu tarifele pentru plata prestărilor de servicii efectuate în domeniile de activitate ale Inspecţiei Muncii, prevăzut în anexa care face parte integrantă din prezentul ordin.

 ART. 2

 Inspecţia Muncii şi inspectoratele teritoriale de muncă vor duce la îndeplinire prevederile prezentului ordin.

 ART. 3

 La data intrării în vigoare a prezentului ordin se abrogă <LLNK 12013 1681 50JV01 0 96>Ordinul ministrului muncii, familiei, protecţiei sociale şi persoanelor vârstnice nr. 1.681/2013 privind aprobarea Normativului cu tarifele pentru plata prestărilor de servicii efectuate în domeniile de activitate ale Inspecţiei Muncii, publicat în Monitorul Oficial al României, Partea I, nr. 491 din 5 august 2013.

 ART. 4

 Prezentul ordin se publică în Monitorul Oficial al României, Partea I.

 Ministrul muncii, familiei,

 protecţiei sociale

 şi persoanelor vârstnice,

 Rovana Plumb

 Bucureşti, 28 mai 2014.

 Nr. 826.

 ANEXĂ

 NORMATIV

 cu tarifele pentru plata prestărilor de servicii

 efectuate în domeniile de activitate

 ale Inspecţiei Muncii

 ART. 1

 (1) Inspecţia Muncii, prin inspectoratele teritoriale de muncă, efectuează prestări de servicii în domeniul relaţiilor de muncă la cererea persoanelor fizice, juridice, persoanelor fizice autorizate şi a altor entităţi constituite în condiţiile legii.

 (2) Contravaloarea prestărilor de servicii efectuate în condiţiile prevăzute de prezentul normativ se suportă de către beneficiarii acestora şi se virează în contul de trezorerie sau la casieria inspectoratului teritorial de muncă ce efectuează prestarea serviciului.

 ART. 2

 (1) Prestările de servicii prevăzute în prezentul normativ se efectuează numai după confirmarea achitării tarifului.

 (2) Prin excepţie de la prevederile alin. (1), în condiţiile în care prin lege se precizează că prestările de servicii trebuie efectuate de îndată ce au fost solicitate de beneficiarii legali, achitarea tarifului poate fi ulterioară realizării acestora.

 ART. 3

 Tariful care se percepe de la persoanele fizice, juridice, de la persoanele fizice autorizate şi de la alte entităţi constituite în condiţiile legii pentru categoria de servicii prestate este de 20 lei/document, pentru fiecare dintre serviciile care pot fi prestate de inspectoratele teritoriale de muncă, respectiv:

 - eliberarea de certificate/adeverinţe/duplicate de adeverinţe în baza documentelor existente în arhivele inspectoratelor teritoriale de muncă, la cererea persoanelor fizice, juridice sau a oricăror entităţi care au dreptul legal de a solicita şi de a obţine aceste informaţii, conform <LLNK 11996 16 11 201 0 37>Legii Arhivelor Naţionale nr. 16/1996, republicată, şi <LLNK 12002 33130 301 0 33>Ordonanţei Guvernului nr. 33/2002 privind reglementarea eliberării certificatelor şi adeverinţelor de către autorităţile publice centrale şi locale, aprobată cu modificări prin <LLNK 12002 223 10 201 0 18>Legea nr. 223/2002;

 - eliberarea de certificate cu informaţii extrase din baza de date organizată la nivelul Inspecţiei Muncii cu registrele generale de evidenţă a salariaţilor transmise de angajatori;

 - furnizarea datelor din Registrul general de evidenţă a salariaţilor pentru refacerea conţinutului său la angajator, prin eliberarea unor extrase pe suport hârtie din baza de date organizată la nivelul Inspecţiei Muncii, constituită conform <LLNK 12011 500 20 301 0 33>Hotărârii Guvernului nr. 500/2011 privind registrul general de evidenţă a salariaţilor, cu modificările ulterioare.

 ART. 4

 Prin excepţie de la prevederile art. 2, nu se percep tarife pentru prestarea de servicii către:

-----------

 Partea introductivă a <LLNK 12014 826290JV02 4 64>art. 4 a fost modificată de RECTIFICAREA nr. 826 din 28 mai 2014, publicată în MONITORUL OFICIAL nr. 449 din 19 iunie 2014.

 a) instituţiile care funcţionează în subordinea, în coordonarea sau sub autoritatea Ministerului Muncii, Familiei, Protecţiei Sociale şi Persoanelor Vârstnice. Informaţiile furnizate se utilizează numai în scopul menţionat în mod expres în solicitarea adresată de către aceste instituţii, cu respectarea prevederilor <LLNK 12001 677 10 201 0 18>Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare;

 b) instanţele de judecată, organele de cercetare penală, organele fiscale, precum şi oricare alte instituţii pentru care actele normative prevăd scutirea de taxe, tarife şi comisioane;

 c) instituţiile cu care Inspecţia Muncii a încheiat protocoale de colaborare privind efectuarea de prestări de servicii cu titlu gratuit, necesare realizării atribuţiilor acestora, potrivit legii.

 ----------